Diari Oficial de la Generalitat Valenciana


Sumari del DOGV 2069, del 16-07-1993 (1993/828662)

ORDRE de 2 de juny de 1993, de la Conselleria de Cultura, Educació i Ciència, que modifica l'Ordre de 19 de febrer de 1993, de la Conselleria de Cultura, Educació i Ciència, sobre avaluació en Educació Primària.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/02/(2)/dof/vci/html**

### Dades del document

Número de DOGV
:   2069

Data del DOGV
:   16-07-1993

Secció del DOGV
:   DISPOSICIONS GENERALS

Número del document
:   1993/828662


Data del document
:   02-06-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 2 de juny de 1993, de la Conselleria de Cultura, Educació i Ciència, que modifica l'Ordre de 19 de febrer de 1993, de la Conselleria de Cultura, Educació i Ciència, sobre avaluació en educació primària.  
L'Ordre de 30 d'octubre de 1992 (BOE de l'11 de novembre) va establir els elements bàsics dels informes d'avaluació dels ensenyaments de règim general regulats per la Llei Orgànica 1/1990, de 3 d'octubre, d'Ordenació General del Sistema Educatiu, així com els requisits formals derivats del procés d'avaluació que són necessaris per a garantir la mobilitat dels alumnes.  
Posteriorment, l?Ordre Ministerial de 2 d'abril de 1993 (BOE del 15) ha modificat l?esmentada Ordre de 30 d'octubre de 1992, delimitant amb tota precisió l'abast de la consideració com a bàsics que correspon a determinats documents d'avaluació.  
En conseqüència, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Modificar l?Ordre de 19 de febrer de 1993, de la Conselleria de Cultura, Educació i Ciència, sobre avaluació en Educació Primària (DOGV del 23 de març), en les disposicions que s'indiquen tot seguit.  
Segon  
L'apartat sisé queda redactat de la manera següent:  
«1. Les decisions i les observacions relatives al procés d'avaluació dels alumnes es consignaran en els documents que regula l'Ordre de 30 d'octubre de 1992 (BOE de l'11 de novembre), modificada per l'Ordre de 2 d'abril de 1993 (BOE del 15), d'acord amb les instruccions i els models que s'hi estableixen i amb els que determina la present ordre.  
2. Els documents del procés d'avaluació per a l'Educació Primària són: l'expedient acadèmic, les actes d'avaluació, els informes d'avaluació individualitzats i el Llibre d'Escolaritat de l'Ensenyament Bàsic.  
3. D'ells, el Llibre d'Escolaritat i l'informe d'avaluació individualitzat extraordinari, a què fa referència el punt 4 de l'article onze de la present ordre, constitueixen els documents bàsics que possibiliten la mobilitat dels alumnes».,  
Tercer  
L'apartat deu queda redactat de la següent manera:  
«1. El Llibre d'Escolaritat és el document oficial que reflecteix els resultats de l'avaluació i les decisions relatives al progrés acadèmic dels alumnes. El seu . contingut és el que estableix l'Ordre de 30 d'octubre de 1992 (BOE de l'11 de novembre), modificada per l'Ordre de 2 d'abril de 1993 (BOE del 15).  
2. La custòdia del Llibre d'Escolaritat correspon al centre educatiu en què l'alumne està escolaritzat».  
Quart  
L'apartat dotze queda redactat de la manera següent:  
«Quan un alumne es trasllade a un altre centre sense haver acabat l'etapa, el secretari del nou centre sol·licitarà al del centre d'origen el Llibre d'escolaritat i l'informe d'avaluació individualitzat extraordinari a què es refereix el punt 4 de l'article onze d'aquesta ordre, quart el trasllat es faça durant el cicle.»  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 2 de juny de 1993  
El Conseller de Cultura, Educació i Ciència   
ANDREU LOPEZ I BLASCO


Còpia Permalink ELI